12. ΝΟΜΟΘΕΤ. ΔΙΑΤΑΓΜΑ υπ’ αριθ. 2603 της 15/24 Σεπτ. 1953 Περί κυρώσεως της υπ’ αριθ. 487 από 13 Μαΐου 1952 Πράξεως του Υπουργικού Συμβουλίου «περί καταβολής υπό του Δημοσίου των εξόδων επανόδου εις τον τόπον της κατοικίας των των απόρων απολυομένων εκ των φυλακών». Άρθρ.1.-Κυρούται αφ’ ης ίσχυσεν η υπ’ αριθ. 847 από 13 Μαΐου 1952 πράξις του Υπουργικού Συμβουλίου, έχουσα ούτω:Το Υπουργικόν Συμβούλιον λαβόν υπ’ όψιν εισήγησιν του κ. Υπουργού της Δικαιοσύνης αποφασίζει: Οι απολυόμενοι των Φυλακών κατάδικοι, εφ’ όσον είναι άποροι κατά την κρίσιν του Διευθύνοντος την Φυλακήν, δια την μεταφοράν των εις τους τόπους της κατοικίας των εφοδιάζονται υπό του Διευθυντού της εξ ης απολύονται Φυλακής, διά καταστάσεων επιβιβάσεως και αποβιβάσεως, αίτινες παρέχουσιν αυτοίς δικαίωμα να ταξιδεύσωσι  δια παντός θαλασσίου και χερσαίου μέσου, μέχρι του τόπου της κατοικίας των. Οι εν τω μεταξύ  απολυθέντες, εφ’ όσον εξ ελλείψεως οικονομικών μέσων δεν ηδυνήθησαν εισέτι να επιστρέψωσιν εις τας εστίας των, δύνανται παρουσιαζόμενοι   εις    την    αστυνομικήν    αρχήν   του     το(Αντί της σελ. 639(α) Σελ. 639(β) ΜΗ-69 Εταιρείες Προστασίας Κρατουμένων - Αποφυλακιζομένων 6.Ι.ε.10-12 που της προσωρινής διαμονής των, να λάβωσι παρ’ αυτής επί τη προσαγωγή του αποφυλακιστηρίου των, κατάστασιν επιβιβάσεως και αποβιβάσεως δια την μεταβίβασιν εις τας εστίας των. Τα έξοδα μεταβιβάσεως απολυομένων καταδίκων, εκκαθαρίζονται εις βάρος του δημοσίου Ταμείου, κατά τα καθορισθησόμενα δια κοινής αποφάσεως των Υπουργών Δικαιοσύνης, Οικονομικών και Συγκοινωνιών. Εκδόσαν προς τούτο την υπ’ αριθ. 487 παρούσαν πράξιν του. Άρθρ.2.-Οι απολυόμενοι εκ των Φυλακών, εφ’ όσον είναι άποροι, δικαιούνται δωρεάν σιδηροδρομικού, ατμοπλοϊκού ή δι’ αυτοκίνητου εισητηρίου, ίνα μεταβώσιν εις τον τόπον της προτέρας αυτών κατοικίας. Η απορία του αποφυλακιζομένου, βεβαιούται υπό του Διευθυντού της Φυλακής. Οι Κρατικοί Σιδηρόδρομοι, ως και πάσα άλλη επιχείρησις χερσαίων ή θαλασσίων μεταφορών, υποχρεούται εις την έκδοσιν εισιτηρίου επ’ ονόματι του αποφυλακισθέντος, επί τη αποδείξει καταστάσεως επιβιβάσεως και αποβιβάσεως, εκδιδομένης υπό του Διευθυντού της Φυλακής εν η επισυνάπτεται και η κατά τ’ ανωτέρω βεβαίωσις απορίας. Αι ανωτέρω δαπάναι βαρύνουσαι τον προϋπολογισμόν του Υπουργείου Δικαιοσύνης, εκκαθαρίζονται εκάστοτε ως θέλει ορίσει κοινή απόφασις των Υπουργών Δικαιοσύνης και Οικονομικών. Υπάλληλοι Σιδηροδρόμων ή άλλων επιχειρήσεων μεταφορών, αρνούμενοι ή δυστρόπουντες την έκδοσιν εισιτηρίου υπό τας προϋποθέσεις της προηγουμένης παραγράφου, τιμωρούνται κατά τας διατάξεις του άρθρου «458» του Ποινικού Κώδικος. Ο εντός « » αριθμός διωρθώθη δια του υπ’ αριθ. 289 και από 24/10/1953 Φ.Ε.Κ. Άρθρ.3.-Το άρθρον 25 του Νόμ. 2229/1952 «περί τροποποιήσεως διατάξεών τινων του Ν.Δ. της 28 Σεπτ. 1935 «περί οργανώσεως σωφρονιστικού προσωπικού» και άλλων τινων διατάξεων» καταργείται, επανερχομένων εν ισχύϊ των διατάξεων της παρ. 4 του άρθρου 28 του Α.Ν. 2724/1940. Άρθρ.4.-(Προστίθενται β΄ και γ΄ εδάφια εν τέλει της πρώτης παραγράφου του άρθρ. 8 του Α.Ν. 1623/1951 «περί αναστολής διώξεως αδικημάτων τινών κλπ.» ως τούτο αντικατεστάθη δια του άρθρ. 24 του Νόμ. 2229/1952). Σελ. 640(β) ΜΗ-70 